###### ΜΟΔ 105

**ΥΠΑ/Δ3**

**Έκδοση 7η**

### Αποδέκτες:

* Όλες οι οργανικές μονάδες ΥΠΑ
* FRAPORT Greece -ANOC

**Κοινοποίηση:**

* ΕΚΑΒ
* Κοινωφελές ίδρυμα Νομικού
* Βελέντζειο ίδρυμα Πρόνοιας και Μορφώσεως Πάρου
* LIFELINE
* AEGEAN
* AIR LIFT
* AIR INTERSALONICA
* FAS RODOS
* EPSILON
* GAIN JET
* SUPERIOR AIR SERVICES
* TYROL AIR AMBULANCE
* ΥΠΕΞ
* ΕΛ.ΑΣ.
* ΑΑΔΕ
* ΕΚΑΕ
* ΔΑΥ/ΚΕΠΙΧ

## Θέμα: «Διαδικασία εκτάκτων ενεργοποιήσεων και παρατάσεων ωραρίου λειτουργίας (α) αερολιμένων ευθύνης λειτουργίας Υ.Π.Α. και (β) αερολιμένων ευθύνης λειτουργίας FRAPORT GREECE.»

**1. Σκοπός**

Με την παρούσα οδηγία καθιερώνεται ενιαία διαδικασία για έκτακτη ενεργοποίηση ή παράταση ωραρίου λειτουργίας ελληνικών αερολιμένων μη 24ώρου λειτουργίας.

**2. Παραπομπές**

α) Η υπ’ αριθ. Υ4β/οικ9239/20-09-1994 Απόφαση Υπ. Υγείας, πρόνοιας και Κοινωνικών Ασφαλίσεων (Β΄727/27-09-1994), όπως τροποποιήθηκε με την Υ4β/9196/09-10-1995 (Β΄874/20-10-1995).

β) Η υπ’αριθμ. 150/2005 Γνωμοδότηση του Νομικού Συμβουλίου του Κράτους.

γ) Το υπ’αριθμ. 19914/22/08-2005 έγγραφο του Γραφείου αεροδιακομιδών ΕΚΑΒ.

δ) Το υπ’αριθμ. Υ4δ/Γ.Π.26962 έγγραφο του Υφυπουργού Κοινωνικής Αλληλεγγύης.

ε) Το υπ’ αριθμ. 14786/18-03-2019 έγγραφο του ΕΚΑΒ/ Κεντρική Υπηρεσία/ Γρ. Προέδρου

στ) O ν. 4389/2016, ιδίως άρθρα 215 και 216 που αφορούν στην κύρωση των Συμβάσεων Παραχώρησης των Περιφερειακών Αεροδρομίων.

**3. Γενικά**

Το Τμήμα Λειτουργίας της Διεύθυνσης Αερολιμένων (Δ3/Β) εκπονεί δύο φορές τον χρόνο (θερινή και χειμερινή περίοδος) τα ωράρια λειτουργίας των Κρατικών και Δημοτικών Αερολιμένων και εκδίδει αντίστοιχη Απόφαση Διοικητή ΥΠΑ. Τα ωράρια εκπονούνται σύμφωνα με τα προγράμματα πτήσεων εσωτερικού - εξωτερικού, τις πτήσεις των στρατιωτικών αεροσκαφών, κλπ, σε συνδυασμό με τις λειτουργικές και επιχειρησιακές δυνατότητες κάθε αερολιμένα, και μπορούν να τροποποιούνται στη διάρκεια κάθε περιόδου. Τα ωράρια λειτουργίας αεροδρομίων δημοσιεύονται σε αγγελίες τάξεως ΙΙ (σειρές Α και Β).

Ομοίως η FRAPORT Greece εκπονεί ωράρια λειτουργίας στα αεροδρόμια ευθύνης της, τα οποία αναρτώνται και στην ιστοσελίδα της ΥΠΑ για τον σκοπό της παρούσας ΜΟΔ.

**4. Πεδίο εφαρμογής.**

Οι έκτακτες ενεργοποιήσεις και οι παρατάσεις ωραρίου λειτουργίας αερολιμένων αφορούν

α) σε απόλυτα αιτιολογημένες επείγουσες περιπτώσεις αεροπορικής διακομιδής (μεταφορά βαριά ασθενών, μεταφορά μοσχευμάτων και αίματος, πτήσεις VIP, μεταφορά σορού, βλάβες αεροσκαφών, μεταφορά ανθρωπιστικής βοήθειας, πτήσεις έρευνας και διάσωσης, πτήσεις στρατιωτικών ή αστυνομικών αεροσκαφών (ΔΑΥ/ΚΕΠΙΧ, ΕΚΑΕ), πυροσβεστικές πτήσεις κλπ).

β) στην εξυπηρέτηση έκτακτης πτήσης ή προγραμματισμένης πτήσης, που καθυστερεί η άφιξή της πέραν του ωραρίου λειτουργίας του αερολιμένα, λόγω **απρόβλεπτων** αιτίων, τα οποία προκάλεσαν την απόκλιση από το καθορισμένο ωράριο λειτουργίας αυτού, όπως οι επικρατούσες μετεωρολογικές συνθήκες, η βλάβη αεροσκάφους, η αποφυγή ταλαιπωρίας του επιβατικού κοινού κλπ (IATA delay codes). Η απόκλιση, στην περίπτωση της παράτασης του ωραρίου λειτουργίας του αερολιμένα, δεν πρέπει να υπερβαίνει τις δύο (2) ώρες.

**5.** **Νοσοκομειακές πτήσεις**

**5.1** Οι νοσοκομειακές πτήσεις περιλαμβάνουν αεροπορική διακομιδή σταθεροποιημένων βαριά ασθενών, μεταφορά ιατρών για παροχή πρώτων βοηθειών, μεταφορά μοσχευμάτων ή αίματος κ.ά. εντός της Ελληνικής Επικράτειας. Πραγματοποιούνται από το ΕΚΑΒ, από *STATE* αεροσκάφη (Κρατικά, Στρατιωτικά και Πυροσβεστικής), από αερομεταφορείς ή από κοινωφελή ιδρύματα με αεροσκάφη που ανήκουν σε αυτά. Κατάλογος των κοινωφελών ιδρυμάτων και των αεροσκαφών τους, περιέχεται στο Παράρτημα 3 της παρούσας, το οποίο μπορεί να τροποποιείται ανάλογα

**5.2** Το σχετικό αίτημα σαφώς αιτιολογημένο υποβάλλεται εγγράφως (με e-mail) προς την αρμόδια υπηρεσία της ΥΠΑ (βλέπε ενότητα 7), όσο το δυνατόν νωρίτερα. Όταν υποβάλλεται τηλεφωνικά, ακολουθεί άμεσα οπωσδήποτε e-mail.

**5.3** Όταν η αεροπορική διακομιδή βαριά ασθενών πραγματοποιείται από το ΕΚΑΒ, το αίτημα υποβάλλεται από το ΕΚΑΒ**.**

**5.4** Όταν η αεροπορική διακομιδή βαριά ασθενών πραγματοποιείται από STATE αεροσκάφη, το αίτημα υποβάλλεται από την αντίστοιχη Κρατική Υπηρεσία.

**5.5** Όταν η αεροπορική διακομιδή ασθενών πραγματοποιείται με αεροσκάφος κοινωφελούς ιδρύματος ή άλλου εγκεκριμένου φορέα ή εξουσιοδοτημένου προς αυτό αερομεταφορέα, το αίτημα υποβάλεται από υπεύθυνο ειδικευμένο γιατρό του ΕΣΥ ή από εκπρόσωπο του φορέα ή αερομεταφορέα, χωρίς την παρέμβαση του ΕΚΑΒ, το οποίο στην περίπτωση αυτή θα επιλαμβάνεται για την διεκπεραίωση του λοιπού μέρους της διακομιδής. Απαραίτητη προϋπόθεση για την αεροπορική διακομιδή ασθενούς είναι το αίτημα να συνοδεύεται από γνωμάτευση του **υπεύθυνου ειδικευμένου ιατρού του ΕΣΥ** στην οποία θα βεβαιώνεται ότι πρόκειται για σταθεροποιημένο ασθενή, καθώς επίσης και η αναγκαιότητα επείγουσας αεροπορικής διακομιδής του εν λόγω ασθενούς.

**5.6 Επισημαίνεται ότι**, όλες οι νοσοκομειακές πτήσεις που πληρούν τις προϋποθέσεις των ανωτέρω παραγράφων, θεωρούνται **εξαιρετικά επείγουσες** και επομένως οι ενέργειες όλων των εμπλεκομένων πρέπει να είναι άμεσες. Ο Προϊστάμενος σε κάθε αερολιμένα πρέπει να εξαντλεί κάθε δυνατότητα ταχείας ενεργοποίησης και εξυπηρέτησής των νοσοκομειακών πτήσεων. Στις εν λόγω περιπτώσεις, αδυναμία ενεργοποίησης ή παράτασης ωραρίου λειτουργίας του αερολιμένα δεν είναι αποδεκτή και οι υπαίτιοι μη έγκαιρης παράτασης ωραρίου λειτουργίας ή έκτακτης ενεργοποίησης του αερολιμένα υπόκεινται στην, κατά το νόμο, προβλεπόμενη πειθαρχική διαδικασία.

**6. Έκτακτη πτήση ή προγραμματισμένη πτήση, που καθυστερεί η άφιξή της πέραν του ωραρίου λειτουργίας του αερολιμένα λόγω απρόβλεπτων αιτίων.**

Το σχετικό αίτημα, σαφώς αιτιολογημένο, υποβάλλεται εγγράφως (με ηλεκτρονικό ταχυδρομείο), από τον εκμεταλλευόμενο το αεροσκάφος ή τον νόμιμο εκπρόσωπό του, προς τις αρμόδιες υπηρεσίες ΥΠΑ (βλ. ενότητα 7), όσο το δυνατόν νωρίτερα. Στην περίπτωση που υποβάλλεται τηλεφωνικά ακολουθεί άμεσα οπωσδήποτε ηλεκτρονικό ταχυδρομείο.

**7 Έγκριση ενεργοποιήσεων ή παρατάσεων ωραρίου λειτουργίας Κρατικών και Δημοτικών Αερολιμένων.**

**7.1** Όταν το αίτημα ενεργοποίησης ή παράτασης υποβάλλεται από τον ενδιαφερόμενο εντός του ωραρίου λειτουργίας του αερολιμένα, αρμόδιος για τον χειρισμό και την έγκριση του αιτήματος στα αεροδρόμια ευθύνης ΥΠΑ είναι ο Αερολιμενάρχης. Ομοίως, εντός ωραρίου λειτουργίας των αεροδρομίων ευθύνης FRAPORT, το σχετικό αίτημα, σαφώς αιτιολογημένο, υποβάλλεται από τον εκμεταλλευόμενο το αεροσκάφος ή τον νόμιμο εκπρόσωπό του προς τον ANOC Duty Manager/FRAPORT GREECE AE ή τον αντίστοιχο Airport Duty Manager, σύμφωνα με την καθιερωμένη διαδικασία της FRAPORT GREECE AE.

**7.2** Όταν το αίτημα ενεργοποίησης ή παράτασης υποβάλλεται από τον ενδιαφερόμενο εκτός του ωραρίου λειτουργίας του αερολιμένα, αρμόδιος για τον χειρισμό και την έγκριση του αιτήματος τόσο για τα αεροδρόμια ευθύνης ΥΠΑ, όσο και για τα αεροδρόμια ευθύνης FRAPORT GREECE είναι:

***α)*** ***κατά τις εργάσιμες ημέρες και ώρες (08.00 – 15.30):*** η Διεύθυνση Αερολιμένων - Τμήμα Λειτουργίας (Δ3/Β) τηλ. 210 997 3191, 210 997 3196, e-mail : d3b@hasp.gov.gr.

***β)*** ***κατά τις εργάσιμες ημέρες και από ώρα 15.30– 24.00 καθώς και τις αργίες από 08.00 –24.00:*** ο Προϊστάμενος Ομάδας Φυλακής Επαγρύπνησης ΚΥ/Υ.Π.Α. (ΠΟΦΕ/ΚΥ/Υ.Π.Α.), τηλ. 210- 8916000, 210 8947101, e-mail: ofe@hasp.gov.gr.

***γ)*** ***κατά τις νυκτερινές ώρες (00.01 – 08.00 της επόμενης ημέρας):*** ο αρχαιότερος εν υπηρεσία υπάλληλος κλάδου ΠΕ Αερολιμενικών του Τμήματος Αερολιμενικού Ελέγχου του Κρατικού Αερολιμένα Θεσσαλονίκης «Μακεδονία», τηλ. 2310-985549 (ηχογραφείται) μέσω εκτροπής του τηλ. αριθ. 2108916000 ή απευθείας, και 2310-985110 (μη ηχογραφούμενο), e-mail: kathmgae1@hasp.gov.gr.

**7.3** Όταν τα αιτήματα υποβάλλονται εκτός ωραρίου λειτουργίας του αερολιμένα, αλλά μεταξύ του χρόνου υποβολής του αιτήματος και του χρονικού σημείου έναρξης της ζητούμενης ενεργοποίησης μεσολαβεί χρόνος τουλάχιστον 24 ωρών, ακολουθείται η διαδικασία της παρ 7.1.

**8. Στάδια διαδικασίας ενεργοποιήσεων και παρατάσεων λειτουργίας αεροδρομίων.**

**8.1. Αεροδρόμια ευθύνης λειτουργίας ΥΠΑ.**

8.1.1 Όταν το αίτημα ενεργοποίησης ή παράτασης λειτουργίας ωραρίου αεροδρομίου υποβάλλεται εντός ωραρίου αερολιμένα, ισχύουν τα αναφερόμενα στην παρ. 7.1.

8.1.2 Όταν το αίτημα ενεργοποίησης ή παράτασης λειτουργίας ωραρίου αεροδρομίου υποβάλλεται εκτός ωραρίου αερολιμένα, με την επιφύλαξη της παρ. 7.3, ακολουθούν οι παρακάτω ενέργειες:

8.1.2.1 Μόλις λάβει o αρμόδιος χειριστής σύμφωνα με την παρ. 7.2, μέσω email ή τηλεφωνικώς, αίτημα για παράταση του ωραρίου λειτουργίας ή για ενεργοποίηση του αερολιμένα, επικοινωνεί με τον Αερολιμενάρχη ή τον αναπληρωτή του, ενημερώνοντάς τον σχετικά. Ο Αερολιμενάρχης αποφασίζει για την έγκριση ή μη του υποβληθέντος αιτήματος.

8.1.2.2Εφόσον η παράταση ή η ενεργοποίηση του αερολιμένα εγκριθεί από τον Αερολιμενάρχη ή τον αναπληρωτή του, ενημερώνεται ο αιτών με ηλεκτρονικό ταχυδρομείο ή/και τηλεφωνικώς (εφόσον η περίπτωση είναι εξαιρετικώς επείγουσα). Σε περίπτωση τηλεφωνικής έγκρισης ακολουθεί οπωσδήποτε και γραπτή έγκριση με email. Η έγκριση κοινοποιείται στο Τμήμα Λειτουργίας της Διεύθυνσης Αερολιμένων (Δ3/B, d3b@hasp.gov.gr) και στην ΥΕΠ/ΚΕΠΑΘ (accsup@hasp.gov.gr, kepathmaflow1@hasp.gov.gr).

8.1.2.3 Σε περίπτωση αδυναμίας απευθείας επικοινωνίας των αρμοδίων χειριστών παρ. 7.2(β) και (γ) με τον Αερολιμενάρχη ή τον αναπληρωτή του, η αναζήτησή τους θα γίνεται μέσω του τοπικού Αστυνομικού Τμήματος.

8.1.3 Αδυναμία παράτασης ωραρίου λειτουργίας ή ενεργοποίησης αερολιμένα.

Σε περίπτωση αιτήματος της παρ. 4(β) της παρούσας, κατά την οποία ο Αερολιμένας αδυνατεί να παρατείνει το ωράριο λειτουργίας του, ή να προβεί σε ενεργοποίησή του, πρέπει, πριν την έκδοση απορριπτικής απάντησης, να ενημερώσει τηλεφωνικώς, το ταχύτερο δυνατόν, το αρμόδιο όργανο της παρ. 7.2 της παρούσας με σαφή αιτιολόγηση της αδυναμίας. Η αιτιολογημένη ενημέρωση συνεκτιμάται από το τελικώς αρμόδιο όργανο της παρ.7.2 της παρούσας, το οποίο και αποφασίζει

* είτε για την ικανοποίηση του υποβληθέντος αιτήματος: Σε περίπτωση που το τελικώς αρμόδιο όργανο, της παρ.7.2 της παρούσας, κρίνει ότι απαιτείται η παράταση του ωραρίου λειτουργίας ή η ενεργοποίηση του αερολιμένα, ενημερώνεται τηλεφωνικώς ο Αερολιμενάρχης, προκειμένου να διεκπεραιώσει το αίτημα σύμφωνα με την παρ.8.1.2 της παρούσας.
* είτε για τη μη ικανοποίηση του υποβληθέντος αιτήματος: Σε περίπτωση που το αρμόδιο όργανο της παρ.7.2 της παρούσας, (ήτοι Δ3/Β ή ΠΟΦΕ/ΚΥ/Υ.Π.Α. ή ο Προϊστάμενος Αερολιμενικού Τμήματος Κρατικού Αερολιμένα Θεσσαλονίκης «Μακεδονία»), κρίνει τελικώς ότι δεν απαιτείται η παράταση του ωραρίου λειτουργίας ή η ενεργοποίηση του αερολιμένα, και αφού έχει προηγουμένως λάβει ιεραρχικά τη σύμφωνη γνώμη της Διοίκησης της Υ.Π.Α. (ΓΔΑΜ, αρμόδιος Υ/Υ.Π.Α., Δ/Υ.Π.Α.), ενημερώνει τηλεφωνικά τον Αερολιμενάρχη, προκειμένου με τη σειρά του να ενημερώσει τον ενδιαφερόμενο**.**

**8.2 Αερολιμένες ευθύνης FRAPORT** **(ΚΑΑΚ, ΚΑΖΑΣ, ΚΑΘΜ, ΚΑΚΒΑ, ΚΑΚΚ, ΚΑΚΩΙ,ΚΑΜΚ, ΚΑΜΤΕ, ΚΑΡΔ,ΚΑΣΚ, ΚΑΣΡ, ΚΑΣΜΑ, ΚΑΚΦ, ΚΑΧΝΔ) *(*παραχωρημένα περιφερειακά αεροδρόμια Κρήτης, Ηπειρωτικής Ελλάδας Ιονίου (ομάδας Α΄) και Αιγαίου (ομάδας Β΄).**

8.2.1 Στην περίπτωση της παρ. 7.1, εφόσον το αίτημα γίνει αποδεκτό, o ANOC Duty Manager/FRAPORT GREECE AE ή ο αντίστοιχος Airport Duty Manager, σύμφωνα με την καθιερωμένη διαδικασία της FRAPORT GREECE AE., προβαίνει στη συνέχεια στις απαιτούμενες ενέργειες, όπως αυτές περιγράφονται στο Εγχειρίδιο Αεροδρομίου, ενημερώνοντας όλους τους κατά περίπτωση εμπλεκόμενους φορείς, καθώς και τον Αερολιμενάρχη ΥΠΑ στο αεροδρόμιο, ο οποίος με τη σειρά του ενημερώνει άμεσα:

α) Τον Προϊστάμενο των Ελεγκτών Ε.Κ. σε υπηρεσία στο αεροδρόμιο.

β) Τον Προϊστάμενο των Αερολιμενικών σε υπηρεσία στο Αεροδρόμιο.

γ) Τον Προϊστάμενο των Ηλεκτρονικών μηχανικών ασφαλείας Ε.Κ. σε υπηρεσία στο αεροδρόμιο

δ) Τον Προϊστάμενο των Τηλεπικοινωνιακών σε υπηρεσία στο αεροδρόμιο.

ε) Την Μετεωρολογική Υπηρεσία του Αεροδρομίου.

8.2.2 Στην περίπτωση της παρ. 7.2, το αίτημα απευθύνεται στην Υπηρεσία Πολιτικής Αεροπορίας ως ακολούθως:

***α) κατά τις εργάσιμες ημέρες και ώρες (08:00 – 15:30)****:* Διεύθυνση Αερολιμένων - Τμήμα Λειτουργίας (Δ3/Β τηλ. 210-9973191, -196, e-mail: d3b@hasp.gov.gr ),

***β) κατά τις εργάσιμες ημέρες και από ώρα 15:30 – 24:00, καθώς και τις αργίες από 08.00 – 24.00:***

*Ο* Προϊστάμενος Ομάδας Φυλακής Επαγρύπνησης ΚΥ/Υ.Π.Α. (ΠΟΦΕ/ΚΥ/Υ.Π.Α.), τηλ. 210- 8916000, 210 8947101, e-mail: ofe@hasp.gov.gr,

***γ) κατά τις νυκτερινές ώρες (00.01 – 08.00 της επόμενης ημέρας):***

Ο Προϊστάμενος Αερολιμενικού Ελέγχου Κρατικού Αερολιμένα Θεσσαλονίκης «Μακεδονία», τηλ. 2310-985549 (ηχογραφείται) μέσω εκτροπής του τηλ. αριθ. 2108916000 ή απευθείας, και 2310-985110 (μη ηχογραφούμενο), e-mail: kathmgae1@hasp.gov.gr.

8.2.3Η Υ.Π.Α. της παραγράφου 8.2.2 ανάλογα ενημερώνει:

* Τον ANOC Duty Manager/FRAPORT GREECE AE ( Μαρούσι τηλ. 214 4000350 και 698 505 3898, e-mail anocdm@fraport- greece.com)
* Τον Αερολιμενάρχη ΥΠΑ στο αεροδρόμιο.

8.2.4 Ο Προϊστάμενος των υπηρεσιών ΥΠΑ του Αερολιμένα ενημερώνει:

α) Τον Προϊστάμενο των Ελεγκτών ΕΚ σε υπηρεσία στο Αεροδρόμιο.

β) Τον Προϊστάμενο των Αερολιμενικών σε υπηρεσία στο Αεροδρόμιο

γ) Τον Προϊστάμενο των Ηλεκτρονικών μηχανικών ασφαλείας ΕΚ σε υπηρεσία στο Αεροδρόμιο.

δ) Τον Προϊστάμενο των Τηλεπικοινωνιακών σε υπηρεσία στο Αεροδρόμιο.

ε) Την Μετεωρολογική Υπηρεσία του Αεροδρομίου.

8.2.4 Ο ANOC Duty Manager/FRAPORT GREECE AE προβαίνει στη συνέχεια στις απαιτούμενες ενέργειες, όπως αυτές περιγράφονται στο Εγχειρίδιο Αεροδρομίου, ενημερώνοντας όλους τους κατά περίπτωση εμπλεκόμενους φορείς και ενημερώνει γραπτώς την ΥΠΑ με ηλεκτρονικό ταχυδρομείο κατά περίπτωση.

8.2.5 Η ΥΠΑτης παραγράφου8.2.2ενημερώνει ανάλογα εγγράφως μέσω email ή/και τηλεφωνικώς (εφόσον η περίπτωση είναι εξαιρετικώς επείγουσα) τον φορέα που υπέβαλε το αίτημα αεροπορικής μεταφοράς ασθενούς για την έγκριση του αιτήματός του. Σε περίπτωση τηλεφωνικής έγκρισης ακολουθεί οπωσδήποτε και γραπτή έγκριση με email. Η έγκριση κοινοποιείται στο Τμήμα Λειτουργίας της Διεύθυνσης Αερολιμένων (Δ3/B, d3b@hasp.gov.gr) και στην ΥΕΠ/ΚΕΠΑΘ (accsup@hasp.gov.gr, kepathmaflow1@hasp.gov.gr).

**9. Υποχρεώσεις υπαλλήλων Υπηρεσίας Πολιτικής Αεροπορίας.**

**9.1** Οι υπάλληλοι της ΥΠΑ, οι οποίοι, κατόπιν ενημέρωσης από τον Αερολιμενάρχη ή τον Αερολιμενάρχη ΥΠΑ στο αεροδρόμιο, ειδοποιούνται για τις περιπτώσεις ενεργοποίησης/ παράτασης ωραρίου λειτουργίας του αεροδρομίου, υποχρεούνται να στελεχώνουν τις αντίστοιχες βάρδιες, καθ΄ όλη την διάρκεια των ενεργοποιήσεων / παρατάσεων.

**9.2** Οι υπάλληλοι της ΥΠΑ που συμμετέχουν στην ενεργοποίηση ή παράταση ωραρίου λειτουργίας στον αερολιμένα όπου υπηρετούν, υποχρεούνται να δηλώνουν στην ΚΥ/Δ3/Β, στο Γραφείο Αερολιμενικού Ελέγχου Κρατικού Αερολιμένα Θεσσαλονίκης «Μακεδονία» και στις κατά τόπους Αστυνομικές αρχές, την διεύθυνση κατοικίας και τα τηλέφωνα του Αερολιμενάρχη στο αεροδρόμιο ευθύνης ΥΠΑ ή του Αερολιμενάρχη ΥΠΑ στο αεροδρόμιο ευθύνης λειτουργίας FRAPORT, του αναπληρωτού του, και κάθε άλλου αρμοδίου υπαλλήλου, και να ενημερώνουν για κάθε έκτακτη ή μελλοντική μεταβολή. Το Τμήμα Λειτουργίας της Διεύθυνσης Αερολιμένων και το Τμήμα Αερολιμενικού Ελέγχου Κρατικού Αερολιμένα Θεσσαλονίκης «Μακεδονία» οφείλουν, με βάση τα ανωτέρω στοιχεία, να τηρούν ενημερωμένη κατάσταση με τηλέφωνα - διευθύνσεις αρμοδίων υπαλλήλων σε ειδικό φάκελο στο γραφείο ΟΦΕ της ΚΥ/Υ.Π.Α. και στο γραφείο Προϊσταμένου Αερολιμενικού Ελέγχου Κρατικού Αερολιμένα Θεσσαλονίκης «Μακεδονία» αντιστοίχως.

**Ισχύς**

Η παρούσα ισχύει από την ημερομηνία της κοινοποίησής της.

**Κατάργηση**

Από την έναρξη ισχύος της παρούσης καταργείται η ισχύουσα Δ3/Β/ 27478/6707/21-07-2006 ΜΟΔ 105 έκδοση 6η, καθώς και η υπ’ αριθ. 26673/9809/18-12-2017 Απόφαση Δ/ΥΠΑ (Καθιέρωση Διαδικασίας ενεργοποίησης ή παράτασης ωραρίου λειτουργίας παραχωρημένων περιφερειακών αεροδρομίων Κρήτης, Ηπειρωτικής Ελλάδας, Ιονίου (ομάδας Α) και Αιγαίου (ομάδας Β).

**Παραρτήματα:**

1. Οδηγίες γρήγορης αναφοράς

2. Υπόδειγμα απάντησης ενεργοποίησης/παράτασης ωραρίου λειτουργίας

3. Κατάλογος κοινωφελών ιδρυμάτων

|  |  |
| --- | --- |
|  | Ο ΔιοικητήςΓεώργιος Ε. Σαουνάτσος |

**ΠΑΡΑΡΤΗΜΑΤΑ**

**ΠΑΡΑΡΤΗΜΑ 1**

**Οδηγίες Γρήγορης Αναφοράς ενεργειών ΟΦΕ (ενότητες 7 και 8).**

Για αερολιμένες ευθύνης ΥΠΑ

1. Αίτημα από πχ ΕΚΑΒ, τηλεφωνικώς και με email, για ενεργοποίηση ή παράταση λειτουργίας αερολιμένα ευθύνης ΥΠΑ, το οποίο υποβάλλεται εκτός ωραρίου λειτουργίας αερολιμένα στην ΟΦΕ.

2. H ΟΦΕ ενημερώνει τον Αερολιμενάρχη τηλεφωνικώς για το αίτημα, με αναφορά ώρας άφιξης σύμφωνα με προηγηθείσα τηλεφωνική ενημέρωση από EKAB.

3. Έγκριση Αερολιμενάρχη.

4. Η ΟΦΕ αποστέλλει απάντηση μέσω email σε ΕΚΑΒ με κοινοποίηση σε Αερολιμένα και ΚΕΠΑΘ.

Για αερολιμένες ευθύνης FRAPORT Greece

1. Αίτημα από πχ ΕΚΑΒ, τηλεφωνικώς και με email, για ενεργοποίηση ή παράταση λειτουργίας αερολιμένα ευθύνης ΥΠΑ, το οποίο υποβάλλεται εκτός ωραρίου λειτουργίας αερολιμένα στην ΟΦΕ.

2. Η ΟΦΕ επικοινωνεί τηλεφωνικώς με ANOC Duty Manager/FRAPORT GREECE AE για τη σύμφωνη γνώμη και του προωθεί το αίτημα.

3. Κατόπιν της σύμφωνης γνώμης του ANOC Duty Manager/FRAPORT GREECE AE, τηλεφωνικώς και με email, η ΟΦΕ ενημερώνει και τον Αερολιμενάρχη ΥΠΑ στο αεροδρόμιο τηλεφωνικώς για το αίτημα, ο οποίος με τη σειρά του ενημερώνει:

α) Τον Προϊστάμενο των Ελεγκτών ΕΚ σε υπηρεσία στο Αεροδρόμιο.

β) Τον Προϊστάμενο των Αερολιμενικών σε υπηρεσία στο Αεροδρόμιο

γ) Τον Προϊστάμενο των Ηλεκτρονικών μηχανικών ασφαλείας ΕΚ σε υπηρεσία στο Αεροδρόμιο.

δ) Τον Προϊστάμενο των Τηλεπικοινωνιακών σε υπηρεσία στο Αεροδρόμιο.

ε) Την Μετεωρολογική Υπηρεσία του Αεροδρομίου.

4. Η ΟΦΕ αποστέλλει απάντηση μέσω email σε ΕΚΑΒ με κοινοποίηση σε ANOC Duty Manager/FRAPORT GREECE AE, στον Αερολιμενάρχη ΥΠΑ στο αεροδρόμιο και σε ΚΕΠΑΘ.

**ΠΑΡΑΡΤΗΜΑ 2**

**Υπόδειγμα απάντησης ενεργοποίησης/παράτασης ωραρίου λειτουργίας**

###          http://talos/dhmosio/yphresiaka/computerknow2006.files/image002.gif

|  |  |
| --- | --- |
| ΕΛΛΗΝΙΚΗ  ΔΗΜΟΚΡΑΤΙΑHELLENIC REPUBLICΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ MINISTRY OF INFRASTRUCTURE AND TRANSPORT ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣHELLENIC AVIATION SERVICE PROVIDERΗΛ. ΤΑΧ. :ofe@hasp.gov.gr | ΑΘΗNA, [ημερομηνία]ΑΡΙΘ. ΠΡΩΤ: |

|  |  |
| --- | --- |
| Α ΑΠΟ: ΥΠΑ/Ο.Φ.Ε. | ΠΡΟΣ*:* - [ΑΕΡΟΔΡΟΜΙΟ](email)  ΚΟΙΝ: - ΕΚΑΒ (aerosyntonistis@ekab.gr) (medevac@ekab.gr) (aerodiakomides@ekab.gr) - ΚΕΝΑ (kena.htaf@haf.gr)  - ΚΕΠΑΘΜ (accsup@hasp.gov.gr) - kepathma1flow@hasp.gov.gr  |

**ΘΕΜΑ**: Ενεργοποίηση λειτουργίας του [ΑΕΡΟΔΡΟΜΙΟ].

**ΣΧΕΤ:** Το από [ΗΜΕΡΟΜΗΝΙΑ] μήνυμα ηλεκτρονικού ταχυδρομείου (ΩΡΑ) αίτημα [EKAB] για ενεργοποίηση του [ΑΕΡΟΔΡΟΜΙΟ]

Εγκρίνεται η ενεργοποίηση του [ΑΕΡΟΔΡΟΜΙΟ] σύμφωνα με το ανωτέρω σχετικό αίτημα του ΕΚΑΒ, για μεταφορά του ασθενούς : [ΟΝΟΜΑ ΑΣΘΕΝΟΥΣ].

Κωδικός αεροδιακομιδής: ………/…………

Πτητικό μέσο : ……………………………

Διαδρομή:

Πιθανή ώρα άφιξης πτητικού μέσου: [ώρα] τοπική

Ο Αερολιμενάρχης του [ΑΕΡΟΔΡΟΜΙΟ] παρακαλείται για τις ενέργειές του.

|  |
| --- |
| Ο/Η Π/ΟΦΕ |
| [ΟΝΟΜΑΤΕΠΩΝΥΜΟ] |

**ΠΑΡΑΡΤΗΜΑ 3**

**Κοινωφελή ιδρύματα**

1. *Ίδρυμα Νομικού*

Νηολόγιο: SX-APD, SX-BLE

2. *Βελέντζειο Ίδρυμα Προνοίας και Μορφώσεως Πάρου*

Νηολόγιο: SX-BPM